PDKyî 3ê adara 2017î de  hêrişê Xanêsor kerdbi. Şarê Şingalî rayberîya Meclîsê Xoserîya Demokratîke yê Şingalî de heman noqta de pê çalakîya rayraşîyayîşî hêrişê dewleta tirke yê vera Herêmanê Pawitişî yê Medya û tewirê PDKyî protesto kerdî.
Çalakîye de pankartê sey 'Xoverdayîşê gerîlayanê Zapî do ciwananê êzidîyan payan ser o vindarno', 'Pê ruhê Bazanê Zagrosî xayînan çin bikerê' akerdî û sloganî vatî. Çalakîye ra dima hetê mamosta Nayîf Şengalîyî ra eşkerayîye ameye wendene.
Eşkerayîye de ame vatene ke dewleta tirke pê nê hêrişan serwerîya erdî ya Iraqî binpay kerde û PDK zî hemkarîya hêrişanê Tirkîya keno.
Eşkerayîye de veng ame dayene ke verê hêrişan wa bêro girewtene.
